Tekniske forskrifter i De Forenede Nationers Økonomiske Kommission for Europas regulativ nr. 7, der er omhandlet i artikel 3 og bilag II, punkt 2.1, i Kommissionens direktiv 97/30/EF (1) om tilpasning til den tekniske udvikling af Rådets direktiv 76/758/EØF om markeringslygter, positionslygter fortil, baglygter, stoplygter, kørelyslygter og sidemarkeringslygter på motordrevne køretøjer og på påhængskøretøjer dertil

1. DEFINITIONER

I dette regulativ forstås ved

1.1. »Positionslygte fortil«: en lygte, der skal angive køretøjets tilstedeværelse og dets bredde set forfra.

1.2. »Baglygte«: en lygte, der skal angive køretøjets tilstedeværelse og dets bredde set bagfra.

1.3. »Stoplygte«: en lygte, som skal advare trafikanter bag køretøjet om, at driftsbremsen benyttes.

Stoplygterne kan også aktiveres ved, at retarder eller lignende anordning benyttes.

1.4. »Markeringslygte«: en lygte, som er anbragt ved køretøjets yderkant så nær dets overkant som muligt for tydeligt at angive køretøjets totalbredde. Den skal for visse motordrevne køretøjers og påhængskøretøjers vedkommende supplere positions- og baglygterne og særlig henlede opmærksomheden på køretøjets omfang.

1.5. »Definitioner«:

De definitioner i regulativ nr. 48 med ændringer, der gælder, når der indgives ansøgning om typegodkendelse, anvendes også for dette regulativ.

1.6. »Positionslygte fortil, baglygte, stoplygte og markeringslygte af afvigende typer«: lygter, som i hver af de nævnte kategorier afviger indbyrdes med hensyn til væsentlige aspekter såsom:

- fabriks- eller varemærke

- karakteristika ved det optiske system (lysstyrkeniveauer, lysfordelingsvinkler, type glødelampe osv.)

- system til neddæmpning af lyset om natten, for stoplygter med to lysstyrkeniveauer.

5. ALMINDELIGE FORSKRIFTER

5.1. Hver af de forelagte eksemplarer skal være i overensstemmelse med de i punkt 6 og 8 angivne forskrifter.

5.2. Anordningerne skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.

5.3. Lygter, der er blevet typegodkendt som positionslygter fortil eller baglygter, godkendes ligeledes som markeringslygter.

5.4. Positionslygter fortil og baglygter, som er sammenbyggede eller kombinerede eller indbyggede i hinanden, kan også anvendes som markeringslygter.

6. LYSSTYRKE

6.1. I referenceaksen skal hvert af de to forelagte eksemplarers lysstyrke være mindst lig med minimum og højst lig med maksimum som fastlagt nedenfor:

>TABELPOSITION>

6.2. Uden for referenceaksen og inden for de vinkelfelter, som er fastlagt i figurerne i bilag 1, må hver af de to anordningers lysstyrke:

6.2.1. i hver retning svarende til punkterne i den oversigt for lysfordeling, som er indeholdt i bilag 4, mindst være lig med produktet af det minimum, som er anført i punkt 6.1., og den procent, som oversigten angiver for den pågældende retning

6.2.2. i ingen retning, hvorfra lyssignalanordningen kan iagttages, overskride det maksimum, som er anført i punkt 6.1.

6.2.3. dog er en lysstyrke på 60 cd tilladt for baglygter, som er indbygget i stoplygter (se punkt 6.1.3) under et plan, der med det vandrette plan danner en vinkel på 5° nedefter

6.2.4. endvidere

6.2.4.1. skal lysstyrken i hele udstrækningen af de felter, der er anført i figurerne i bilag 1, være lig med mindst 0,05 cd for positionslygter fortil, baglygter og markeringslygter, mindst 0,3 cd for stoplygter med ét lysstyrkeniveau, og for stoplygter med to lysstyrkeniveauer 0,3 cd om dagen og 0,07 cd om natten

6.2.4.2. skal forholdet, når en baglygte er indbygget i en stoplygte, mellem de lysstyrker, der reelt måles, når de to lygter er tændt samtidig, og når baglygten er tændt alene, være mindst 5:1 i det felt, der afgrænses af de vandrette linjer gennem ± 5° V og de lodrette linjer gennem ± 10° H på oversigten over lysfordeling; for stoplygter med to lysstyrkeniveauer skal denne forskrift overholdes, når natlysstyrken er tilkoblet

6.2.4.3. skal forskrifterne i punkt 2.2 i bilag 4 om lokale styrkevariationer overholdes.

6.3. Styrkerne måles med lampe(r), der er tændt konstant, og når det drejer sig om anordninger, som udsender selektivt gult eller rødt lys, med farvet lys.

6.4. For stoplygter med to lysstyrkeniveauer skal den tid, der går fra tilslutning af strømforsyningen, og indtil lysintensiteten, målt på referenceaksen, når 90 % af den i overensstemmelse med punkt 6.3 målte værdi, måles for både dag- og natlysstyrken. Den tid, der måles for natlysstyrken, må ikke overskride den tid, der måles for daglysstyrken.

6.5. I bilag 4, hvortil der henvises i punkt 6.2.1, gives der nærmere oplysninger om de målemetoder, der skal anvendes.

7. AFPRØVNINGSBESTEMMELSER

7.1. Alle målinger udføres med en hvid målelampe, der hører til en til anordningen godkendt kategori, idet strømspændingen er således reguleret, at den frembringer den normale lysstrøm, som er foreskrevet for den pågældende lampekategori.

7.1.1. Alle målinger på lamper med lyskilder, der ikke kan udskiftes (glødelamper og andre) udføres ved henholdsvis 6,75 V, 13,5 V eller 28,0 V.

Hvis det drejer sig om lyskilder med særskilt strømforsyning, gælder de nævnte afprøvningsspændinger for den pågældende strømforsynings input-terminal. Prøvestationen kan forlange, at fabrikanten indleverer den særskilte strømforsyning, der kræves til lyskilderne.

7.2. For stoplygter, hvor der til frembringelse af natlysstyrken anvendes et supplerende system, skal der imidlertid anvendes samme spænding til systemet for måling af natlysstyrken, som blev anvendt til glødelampen til måling af daglysstyrken (2).

7.3. Såfremt baglygten er indbygget i en stoplygte med dobbelt lysstyrke og konstrueret til at fungere permanent med et supplerende system til regulering af lysstyrken, skal lyset måles med anvendelse af den samme spænding på systemet, som, hvis den blev anvendt på glødelampen, ville gøre denne i stand til at frembringe den foreskrevne normale lysstrøm.

7.4. De lodrette og vandrette grænser for et lyssignals lysende flade (punkt 1.6.2.) bestemmes og måles i forhold til referencecentret (punkt 1.6.5.).

Anm.:

8. LYSETS FARVE

Lysets farve skal ligge inden for grænserne af de koordinater, som er foreskrevet for den pågældende farve i bilag 5 til dette regulativ.

(1) Funktions- og monteringsvilkår for sådanne supplerende systemer vil blive fastsat ved særforskrifter.

(2) EFT nr. L 171 af 30. 6. 1997, s. 25.

BILAG 1

Positionslygter fortil, baglygter, stoplygter og markeringslygter: krævede mindsteværdier for rumvinkelfordelingen af lyset (1)

Mindsteværdierne for rumlysfordelingens vertikalvinkler er 15° over og 15° under det vandrette plan for alle kategorier af anordninger, der er omfattet af dette regulativ, undtagen for stoplygter af kategori S3, hvor de er er 10° over og 5° under det vandrette plan.

Mindsteværdier for rumlysfordelingens horisontalvinkler

>REFERENCE TIL EN GRAFIK>

>START GRAFIK>

Positionslygter fortil markeringslygter

>SLUT GRAFIK>

>REFERENCE TIL EN GRAFIK>

>START GRAFIK>

Baglygter markeringslygter

>SLUT GRAFIK>

>REFERENCE TIL EN GRAFIK>

>START GRAFIK>

Stoplygter af kategori S1 og S2

>SLUT GRAFIK>

>REFERENCE TIL EN GRAFIK>

>START GRAFIK>

Stoplygter af kategori S3

>SLUT GRAFIK>

Anm.:

(1) Vinklerne i disse figurer svarer til anordninger, som skal monteres på køretøjets højre side. Pilene i disse figurer peger mod køretøjets forende.

BILAG 4

Fotometriske målinger

1. MÅLEMETODER

1.1. Ved fotometriske målinger skal forstyrrende tilbagekastninger undgås ved en passende blænding.

1.2. Såfremt måleresultaterne anfægtes, udføres målinger således, at:

1.2.1. måleafstanden er således, at loven om omvendt proportionalitet med afstandens kvadrat finder anvendelse.

1.2.2. måleapparatet er således, at modtagerens vinkelåbning set fra signallysets referencecentrum ligger mellem 10' og 1°.

1.2.3. kravet til styrke for en bestemt observationsretning anses for at være opfyldt, når dette krav er opfyldt i en retning, der ikke afviger med mere end 15' fra observationsretningen.

2. OVERSIGT OVER STANDARDLYSFORDELING

>REFERENCE TIL EN GRAFIK>

>TABELPOSITION>

2.1. Retningen H = 0° og V = 0° svarer til referenceaksen (på køretøjet er den vandret og parallel med køretøjets vandrette midterplan og orienteret i det påbudte synsfelts retning). Den går igennem referencecentret. De anførte værdier på oversigten giver for de forskellige måleretninger minimallysstyrkerne i procent af det krævede minimum for hver lygte i aksen (i retningen H = 0° og V = 0°).

2.2. Inden for det lysfordelingsfelt, der i punkt 2 vises som skema, skal lyset være ensartet, dvs. lysstyrkens i alle retninger i et givet felt i skemaet skal have den mindsteværdi, der er angivet som en procentdel i skemaet rundt den pågældende retning.

3. FOTOMETRISKE MÅLINGER AF LYGTER MED FLERE LYSKILDER

De fotometriske specifikationer afprøves

3.1. for lyskilder, der ikke kan udskiftes (glødelamper og andre):

med de lyskilder, der findes i lygten, i overensstemmelse med punkt 7.1.1. i dette regulativ

3.2. for udskiftelige glødelamper:

hvis der er monteret masseproduktionsglødelamper ved 6,75 V, 13,5 V eller 28,0 V, skal lysstyrken ligge mellem maksimumsgrænsen og minimumsgrænsen ifølge dette regulativ forhøjet med den tilladte afvigelse i lysstrøm for den pågældende type glødelampe, jf. regulativ nr. 37 vedrørende masseproduktionsglødelamper; alternativt kan der anvendes en standardglødelampe i de enkelte positioner efter tur ved den referencelysstyrke, og resultaterne af de enkelte målinger lægges da sammen.

BILAG 5

Lysets farve

>TABELPOSITION>

Til kontrol af disse kolorimetriske kendetegn anvendes en lyskilde med farvetemperatur 2 856 K svarende til belysningsmidlet A i henhold til Den Internationale Belysningskommission. For lygter med lyskilder, der ikke kan udskiftes (glødelamper og andre), skal de kolorimetriske kendetegn afprøves med lyskilder monteret i lygten, jf. punkt 7.1.1. i dette regulativ.